Ներկայումս գիտական կենտրոնում տեսական ու կիրառական բնույթի բազմատեսակ աշխատանքներ են իրականացվում սելեկցիայի, սերմնաբուծության բաժիններում, ագրոքիմիայի և կենսաքիմիայի լաբորատորիաներում: Ուսումնասիրությունները տարվում են աշնանացան ցորենի և գարու, հատիկաընդեղեն մշակաբույսերի համաշխարհային հավաքածուի ուսումնասիրության, ընտրասերված սորտերի արդյունավետ տեխնոլոգիայի մշակման, ձմեռադիմացկուն, պառկելու և հիվանդությունների նկատմամբ կայուն, բարձր բերքատու սորտերի ստեղծման, գյուղատնտեսական արտադրության ոլորտում օգտագործվող պեստիցիդների մուտագեն ակտիվության, պեստիցիդների և ֆիզիոլոգիական ակտիվ նյութերի համատեղ ազդեցության մեխանիզմի պարզաբանման ուղղությամբ: